BDMS ดีด 3% ลุ้นกำไรปีนี้ทะลุ 9 พันลบ. รับรายได้ลูกค้าไทย-ต่างชาติพุ่ง โบรกชูเป้า 29.3 บ.
BDMS ดีด 3% ลุ้นกำไรปีนี้แตะ 9.53 พันลบ. ตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติ รวมถึงมีอัพไซด์จากการให้บริการโควิด โบรกชูเป้า 29.30 บ.
BDMS ดีด 3% ลุ้นกำไรปีนี้แตะ 9.53 พันลบ. ตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติ รวมถึงมีอัพไซด์จากการให้บริการโควิด โบรกชูเป้า 29.30 บ.
20 พ.ค. 2565

ผู้สื่อข่าวรายงานว่าวันนี้ (20 พ.ค. 2565) ราคาหุ้นบริษัท กรุงเทพดุสิตเวชการ จำกัด (มหาชน) หรือ BDMS ณ เวลา 10:29 น. อยู่ที่ระดับ 27.50 บาท เพิ่มขึ้น 0.75 บาท หรือ 2.80% โดยทำจุดสูงสุดที่ 27.50 บาท และทำจุดต่ำสุดที่ 27.25 บาท ด้วยมูลค่าการซื้อขาย 596.88 ล้านบาท

บริษัทหลักทรัพย์โนมูระพัฒนสิน จำกัด (มหาชน) ระบุในบทวิเคราะห์ (19 พ.ค. 2565) ว่า แนวโน้มผลประกอบการปี 2565 คาดเติบโต 20% จากงวดเดียวกันของปีก่อน อยู่ที่ 9,530 ล้านบาท ซึ่งเติบโตดีกว่ากลุ่มฯ ตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติ รวมถึงมี Upside จากการให้บริการโควิด แนะนำราคาเป้าหมาย 29.30 บาท